Rijeka, 9. studenog 2020.g.

**OBJAVA ZA MEDIJE**

**U SKLOPU IZLOŽBE *51000 BALTHAZARGRAD* U MMSU-u**

**KOLEKTIVNO STVARANJE INSTALACIJE *COLLECTIVE STRINGS***

**Od 13. do 29. studenog 2020.g. prizemlje Muzeja moderne i suvremene umjetnosti u Rijeci, u kojem je u sklopu programa Europske prijestolnice kulture trenutno postavljena izložba *51000 Balthazarghrad*, postaje raznobojno čvorište tisuća niti uz participativnu instalaciju** ***Collective Strings*** danske umjetnice **Karoline H. Larsen** koja će **posjetitelje, kroz različite upute i igre, pozvati na sudjelovanje u kreiranju zajedničkog prostora.**

[***Collective Strings***](http://www.creativeactions.com/collective-strings/)instalacija je koja će se stvarati **dan po dan, uz pomoć kilometara šarenih niti**. **Djeca i ostali posjetitelji muzeja** bit će pozvani da **raznobojnim nitima fizički ocrtaju prizemlje Muzeja u zajednički prostor stvaranja i igre**. Svakim pokretom, bojom i imaginacijom stvarat će se **bogata skulptura puna padajućih niti i čvorova**.

Sama instalacija će biti postavljena u prostoru **do kraja studenog te će je moći stvarati svi posjetitelji pri dolasku na izložbu *51000 Balthazargrad***. Nakon završetka programa šarene platnene niti korištene za instalaciju bit će podijeljene zainteresiranim građanima.

Posjetitelji su također pozvani da se pridruže i **besplatnim radionicama na istu temu**, koje će se održati **u subotu, 14. studenog u 10.00 i 11.30 sati u prizemlju muzeja**. Radionice su namijenjene svim uzrastima, a **prijave se do popunjenja mjesta primaju na e-mail adresu** [**balthazargrad@mmsu.hr**](mailto:balthazargrad@mmsu.hr).

**Karoline H. Larsen** umjetnica je koja svoj rad temelji na performansu i javnim umjetničkih instalacijama kojima poziva na participaciju i istraživanje. Larsen stvara neformalne prostore, uklanjajući granice između umjetnosti i igre, umjetnika i publike. Njen umjetnički projekt *Collective Strings* proputovao je osim Europom mnogim stranama svijeta, uključujući New York, Cape Town i Peking.

**Izložba *51000 Balthazargrad*, uz provođenje svih mjera, na prvom katu muzeja**

Vesela i šarena izložba ***51000 Balthazargrad*** namijenjena malima i velikima, u produkciji **RIJEKE 2020** i **MMSU-a**, postavljena je **do 23. siječnja 2021.g. na prvom katu Muzeju moderne i suvremene umjetnosti u Rijeci**.

**Radi se o najvećoj izložbi programskog pravca Dječja kuća Europske prijestolnice kulture**, koja na **atraktivan, zabavan i interaktivan način** priča priču o nastanku profesora Balthazara, o mnogim slojevima koji se otkrivaju gledanjem njegovih dogodovština, ali i o važnosti ovog animiranog serijala u kontekstu vremena u kojem živimo.

Izložba se može pogledati u radno vrijeme MMSU-a - **od utorka do petka od 12 do 19 sati, a subotom i nedjeljom od 10 do 17 sati**,dok je ponedjeljkom i praznikom zatvorena.   
Ulaznice se kupuju na info pultu pri dolasku u muzej, a rezervacija pojedinačnih ulaznica nije potrebna.

Cijena ulaznice za izložbu je **30 kuna, a pravo na besplatni ulaz imaju djeca do 7 godina, nezaposleni i umirovljenici** uz predočenje dokumenta. **Djeca i mladi do 18 godina, studenti i članovi strukovnih udruga i organizacija ostvaruju popust** pa za njih ulaznica košta 20 kuna uz predočenje važećih studentskih odnosno strukovnih iskaznica.

Ulaznice se rezerviraju samo u slučaju dolaska grupe (10-20 osoba), za stručna vodstva, prijave na radionice ili posjete školskih grupa. Sve informacije, rezervacije i prijave primaju se na e-mail: [balthazargrad@mmsu.hr](mailto:balthazargrad@mmsu.hr).

**Posjeti izložbi i sudjelovanje na radionicama moguće je uz poštivanje svih važećih mjera za sprječavanje zaraze bolešću COVID-19. Svi se posjetitelji i sudionici pozivaju na pojačanu osobnu higijenu, fizičku udaljenost te ispravno nošenje zaštitnih maski za lice. Ne preporučuje se dolazak osobama starije životne dobi ili oboljelima od kroničnih bolesti.**

Sponzorski su izložbu podržali: **SPAR Hrvatska**, **dm - drogerie markt d.o.o.**, **TOWER CENTER RIJEKA** i **Algida**.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42